**Gazdasági összefoglaló, közbeszerzési összesítő (2018.02.12.-2018.02.18.)**

**A kolozsvári Szamos Vízművek Rt. csaknem 350 millió euróból kívánja korszerűsíteni és kibővíteni meglévő ivóvíz- és csatornahálózatát.** A fejlesztések során a vállalat szeretné az összes Kolozsvár környéki lakót rácsatlakoztatni az ivóvíz- és szennyvízhálózatára, valamint a megyében levő kisebb falvak mindegyikében ivóvízhálózat kialakítását, a 2000 főt meghaladó lakosú települések esetében pedig csatornahálózat és szennyvíztisztitó telep kiépítését tervezi. A beruházást a vállalat a 2014-2020-as időszakra rendelkezésre álló EU fejlesztési forrásokból szeretné megvalósítani. Az elmúlt évtizedben a vállalat, amelynek a főrészvényese a Kolozs Megyei Tanács, 310 millió euró összegben nyert el támogatásokat, ennek 75%-a EU-s alapokból érkezett. Az eddigi beruházások eredményeként a megyében összesen 3500 kilométer hosszúságú hálózatot sikerült kiépítenie a vállalatnak.

<http://www.zf.ro/business-construct/cel-mai-mare-propiect-de-infrastructura-din-cluj-compania-de-apa-somes-are-in-plan-investitii-de-350-mil-euro-pentru-extinderea-si-modernizarea-retelei-de-apa-16988117>

**Több mint egymillió eurós fejlesztés kezdődik márciusban a magyarországi Békés és a romániai Bihar megyében, amely az Interreg V-A Románia–Magyarország program keretében valósul meg**. Orosz Tivadar, a Békés Megyei Kereskedelmi és Iparkamara (BMKIK) elnöke Békéscsabán elmondta, hogy a projekt összköltsége 1,1 millió euró, amelynek a legnagyobb részét, 630 ezer eurót a Körös–Maros Nemzeti Park (KMNP) használhatja fel. A projekt két év alatt valósul meg, és a BMKIK – amely öt százalék önerővel járul hozzá a programhoz – turisztikai infopontot működtet Békéscsabán, ahol népszerűsíti a fejlesztést, illetve konferenciákat és workshopokat rendez. A romániai oldalon Vársonkolyos környékén hoznak létre erdei iskolaként és információs központként működő létesítményt, valamint az ott lévő barlangok népszerűsítésére alakítanak ki túraútvonalat – mondta el a romániai pályázó, a Don Orione Alapítvány elnöke, Mihai Fecheta. Kifejtette, főként a fiatalokat szeretnék környezettudatosságra és a természet szeretetére nevelni, illetve növelni a vendégéjszakák számát.

<https://kronika.ro/gazdasag/egyutt-fejleszt-bihar-es-bekes-megye-tobb-mint-egymillio-eurobol>

**A The Banker című szaklap nemrégiben tette közzé a világ legértékesebb bankjainak ötszázas toplistáját, amelyre egyedüli romániai bankként a Transilvania Bank is felkerült.** A világ legnagyobb márkaelemző cége, a Brand Finance által összeállított rangsorban első alkalommal szerepel romániai tulajdonban levő hitelintézet. A kolozsvári székhelyű cég a globális listán a 486. helyen áll, az európai bankok között pedig a 142. helyet foglalja el. A Brand Finance szakértői szerint **a Banca Transilvania márkanév értéke 174 millió dollár**. A vállalatot 1994-ben alapították 4 millió dolláros alaptőkével. A 42 alapító tag között két magyar is volt, a kolozsvári Tóthfalusi János és a bécsi Jávorszki Imre. A többiek kolozsvári román üzletemberek voltak, valamint a Kolozsvári Kereskedelmi és Iparkamara.

<http://www.maszol.ro/index.php/gazdasag/92155-erdelyi-bank-is-szerepel-a-vilag-legertekesebb-hitelintezetei-kozott>

A nagyberuházások alakulását figyelemmel kísérő Infrastruktúráért Egyesület (Asociaţia Pro Infrastructură) szerint **a jövő év végére elkészülhet az észak-erdélyi autópálya Kolozsvár és Marosvásárhely közötti része**. A szervezet közleményében rámutat: noha látszólag a munkálatok nincsenek előrehaladott állapotban, figyelembe kell venni, hogy a szakaszra csak 2017 novemberében bocsátották ki az építkezési engedélyt, az elmúlt hónapokban pedig többé-kevésbé téli időjárási körülmények között zajlott a tevékenység. Az egyébként az autópálya-projektekkel szemben igencsak kritikus egyesület így elégedett a Kolozsvár–Marosvásárhely-sztráda állapotával, és az eddigiek alapján valós esélyt látnak arra, hogy 2019 végére elkészül a szakasz.

<https://kronika.ro/erdelyi-hirek/elkeszulhet-hataridore-a-kolozsvarnmarosvasarhely-sztrada>

**A Főkonzulátus Külgazdasági Irodáját érintő fontosabb gazdasági események:**

**2018. február 16-án, Marosvásárhelyen került sor a Maros-Mezőségi Gazdaságfejlesztési Program nyertes pályázóival való szerződéskötésre, amelyen a kolozsvári Főkonzulátust Mile Lajos főkonzul és Telegdi Andrea külgazdasági attasé képviselte.** A magyar kormány által nyújtott 1,5 milliárd forintot 520 mezőségi pályázó – egyéni gazdálkodó és kisvállalkozó – nyerte el, akik gépek, eszközök beszerzésére, valamint a mezőgazdasági földterületek telekelésére kaptak vissza nem térítendő támogatást.

<http://foter.ro/cikk/20180216_jokora_osszeggel_tamogatja_budapest_a_maros_megyei_gazdakat>

**A konzuli kerületre vonatkozó közbeszerzési összesítő** **(forrás** [**www.e-licitatie.ro**](http://www.e-licitatie.ro)**)**

|  |  |  |  |  |
| --- | --- | --- | --- | --- |
| **Ágazat** | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **EGÉSZSÉGÜGY** | **gyógyszerek közbeszerzése** | **Laboratóriumi reagensek beszerzése** (Kolozs megye) | 2018.03.20. | 1.925.520,73 | **Institutul Oncologic Prof. Dr. I. Chiricuta Cluj-Napoca**, Cím: Str. Republicii nr. 34-36, Cluj-Napoca, Cod postal: 400015, Romania, Tel. +40 264590056, Email: achizitii@iocn.ro, dannyella\_pop@yahoo.com, Fax: +40 264590056, www.iocn.ro, Kapcsolattartó személy: Marcela Muresan |
|  | **orvosi felszerelések közbeszerzése** | **Orvosi fogyóeszközök beszerzése** (Kolozs megye) | 2018.03.26. | 403.582,48 | Spitalul Clinic Municipal Cluj-Napoca, Str. Tabacarilor nr. 11, Cluj-Napoca, Cod postal: 400139, Romania, Tel. +40 264437075, Email: smunicipal@yahoo.com, Fax: +40 264437075, Kapcsolattartó személy: Roxana Petrut |
| **ÉPÍTKEZÉSEK** | **építkezések és javítások közbeszerzése** | **Nagyváradi közterületek zöldövezeteinek kialakítása, korszerűsítése, karbantartása és kibővítése** (Bihar megye) | 2018.03.21. | 260.249,99 | **MUNICIPIUL ORADEA**, Cím: P-ta Unirii, nr.1, Oradea, Cod postal: 410100, Romania, Tel. +40 259437000, Email: manuela.maghiar@oradea.ro, Fax: +40 259409406, www.oradea.ro, Kapcsolattartó személy: Antoniu Dan |
|  | **építkezések és javítások közbeszerzése** | **Több nagyváradi utca felújítása (tervezés + engedélyeztetés + kivitelezés)** (Bihar megye) | 2018.03.21. | 1.258.340,55 | **MUNICIPIUL ORADEA**, Cím: P-ta Unirii, nr.1, Oradea, Cod postal: 410100, Romania, Tel. +4 0259437000, Email: julieta.nicoara@oradea.ro, Fax: +4 0259409406, www.oradea.ro, Kapcsolattartó személy: Julieta Nicoara |
|  | **építkezések és javítások közbeszerzése** | **Megyei utak aszfaltozása** (Szilágy megye) | 2018.03.27. | 4.190.367,87 | **JUDETUL SALAJ**, Cím: P-ta 1 Decembrie 1918, nr.12, Zalau, Cod postal: 450058, Romania, Tel. +40 260614120, Email: licitatiesj@cjsj.ro, Fax: +40 260661097, http://www.cjsj.ro, Kapcsolattartó személy: Maria Vultur |
|  | **építkezések és javítások közbeszerzése** | **A Kolozs megyei Közútkezelő (DRDP Cluj) fennhatósága alá tartozó országutak nyári karbantartása**  | 2018.03.28. | 45.965.529,89 | **COMPANIA NATIONALA DE ADMINISTRARE A INFRASTRUCTURII RUTIERE S.A.**, Cím: Bd. Dinciu Golescu nr. 38, Sector 1, Bucuresti, Cod postal: 010873, Romania, Tel. +40 212643310, Email: achizitiipublicebuget@andnet.ro, Fax: +40 213186650, www.cnadnr.ro, Kapcsolattartó személy: Ioana Silvia Barbulescu |
|  | **építkezések és javítások közbeszerzése** | **Szamosújváron 28 utca korszerűsítése 9222m hosszúságban** (Kolozs megye) | 2018.04.02. | 6.681.097,41 | **MUNICIPIUL GHERLA**, Cím: str. Bobilna, nr.2, Gherla, Cod postal: 405300, Romania, Tel. +40 264241775, Email: nikitamv2002@yahoo.com.au, Fax: +40 264241666, Kapcsolattartó személy: Muresan Vasile |
|  | **építkezési szolgáltatások közbeszerzése** | **Műszaki tervdokumentáció elkészítése és mérnöki szolgáltatások igénybevétele több nagyváradi utca felújítása kapcsán** (Bihar megye) | 2018.03.22. | 34.774,29 | **MUNICIPIUL ORADEA**, P-ta Unirii, nr.1, Oradea, Cod postal: 410100, Romania, Tel. +40 259437000, Email: mihaela.laslau@oradea.ro, Fax: +40 259409406, www.oradea.ro, Kapcsolattartó személy: Manuela Maghiar |
| **JÁRMŰVEK** | **járművek közbeszerzése** | **50 db trolibusz beszerzése** (Kolozs megye) | 2018.03.23. | 21.299.883,98 | **Municipiul Cluj-Napoca**, Cím: str. Motilor, nr. 3, Cluj-Napoca, Cod postal: 400001, Romania, Tel. +40 264596030, Email: achizitiipublice@primariaclujnapoca.ro, Fax: +40 264431575, www.primariaclujnapoca.ro, Kapcsolattartó személy: Virgil Porutiu |
| **MEZőGAZDASáG** | **élelmiszeri és mezőgazdasági termékek közbeszerzése** | **Kukorica és rozs beszerzése a székelyhídi biomassza üzem számára** (Bihar megye) | 2018.03.21. | 415.490,03 | **ASOCIATIA DE DEZVOLTARE INTERCOMUNITARA ECOLAND BIHOR**, Cím: Strada Aurel Lazar nr. 13, Oradea, Cod postal: 410043, Romania, Tel. +40 259-455870, Email: adi.ecoland@yahoo.com, Fax: +40 259-455870, www.cjbihor.ro, Kapcsolattartó személy: Babau Stela |
| **\*A Román Nemzeti Bank 2017. évi EUR/RON középárfolyama alapján 1 EUR = 4,5681 RON** |